ອະດີດ ນາຍົກຢູເກຣນ ຈະຢຸດ ອົດອາຫານປະທ້ວງ
ທ່ານນາງ Tymoshenko ອະດີດນາຍົກລັດຖະມົນຕີຢູເກຣນ ຈະຢຸດທໍາການອົດອາຫານ ເພື່ອເປັນການປະທ້ວງ ຫຼັງຈາກຕົກລົງຮັບການປິ້ນປົວທີ່ໂຮງໝໍ ໃນຢູເກຣນ.
ລູກສາວຂອງອະດີດນາຍົກລັດຖະມົນຕີ Yulia Tymoshenko ແຫ່ງຢູເກຣນທີ່ກໍາລັງຖືກຂັງຄຸກຢູ່ນັ້ນກ່າວວ່າ ຍາແມ່ຂອງນາງຈະຍຸດຕິການອົດອາຫານເພື່ອເປັນການປະທ້ວງຫຼັງຈາກທ່ານນາງຕົກລົງທີ່ຈະໄປເຂົ້າໂຮງໝໍແລະໄດ້ຮັບການປິ່ນປົວຈາກນາຍແພດເຢຍຣະມັນນັ້ນ ນາງ Yevgenia Tymoshenko ກ່າວວ່າ ຍາແມ່ຂອງລາວຈະຖືກສົ່ງໄປໂຮງໝໍໃນວັນພຸດມື້ນີ້ຢູ່ໃນເມືອງ Kharkiv ບ່ອນທີ່ທ່ານນາງກໍາລັງຖືກຂັງຢູ່ໃນຄຸກນັ້ນ ທ່ານນາງ Tymoshenko ໄດ້ອົດອາຫານເພື່ອເປັນການປະທ້ວງມາ ເປັນເວລາປະມານ 2 ສັບປະດາ ຫຼັງຈາກທ່ານນາງກ່າວວ່າ ໄດ້ຖືກພວກຍາມຄຸກທຸບຕີ ທ່ານນາງໄດ້ປວດຫຼັງ ທີ່ພວກທ່ານໝໍເຢຍຣະມັນໄດ້ກວດເຫັນພະຍາດ ນັ້ນ ແຕ່ຢູເກຣນບໍ່ ຍອມອະນຸຍາດໃຫ້ທ່ານນາງໄປປິ່ນປົວຢູ່ໃນເຢຍຣະມັນ ແຕ່ໄດ້ຕົກລົງໃຫ້ທ່ານໝໍເຢຍຣະ ມັນມາປິ່ນປົວທ່ານນາງໄດ້ທີ່ໂຮງໝໍໃນຢູເກຣນ ໃນວັນອັງວານນີ້ເຊ່ນກັນ ຢູເກຣນໄດ້ເລື່ອນກໍານົດເວລາເປີດກອງປະ ຊຸມສຸດຍອດຂອງບັນ ດາຜູ້ນໍາປະເທດໃນພາກກາງແລະພາກຕາເວັນອອກຂອງຢູໂຣບອອກໄປ ຫຼັງຈາກພວກຜູ້ ນໍາບາງຄົນ ຖອນໂຕອອກເພື່ອທໍາການປະທ້ວງຕໍ່ການປິ່ນປົວທ່ານນາງ Tymoshenko ນັ້ນ ກະຊວງການຕ່າງປະເທດຢູເກຣນ ກ່າວວ່າ ກອງປະຊຸມສຸດຍອດຈະໄຂຂຶ້ນໃນເວລາຕໍ່ໄປ ກ່ອນໜ້ານີ້ ກອງປະຊຸມດັ່ງກ່າວ ໄດ້ກໍານົດຈະ ມີຂຶ້ນທີ່ເມືອງ Yalta ໃນວັນສຸກແລະວັນເສົາ ສັບປະດານີ້